先进第十一

《论语》 · 孔子弟子及再传弟子

德行：颜渊、闵子骞、冉伯牛、仲弓。言语：宰我、子贡。政事：冉有、季路。文学：子游、子夏。

颜渊死。子曰：噫！天丧予！天丧予！

季路问事鬼神。子曰：未能事人，焉能事鬼？曰：敢问死。曰：未知生，焉知死？

子路、曾皙、冉有、公西华侍坐。

曾皙曰：莫春者，春服既成，冠者五六人，童子六七人，浴乎沂，风乎舞雩，咏而归。夫子喟然叹曰：吾与点也！